《卖花声　晓起买花有感》
清代·沈谦

风雨连朝，春色不知馀几。见筠篮、粉红香腻。高呼低唤，奈绣帘深闭。

料多娇、惺忪犹未。

惜花人早，买得酴醾半蕊。手擎来、燕随莺睨。兰闺昔日，有翠螺新髻。

今教我、寄将谁是。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。